বাজেট ২০২৬ : কোন কোন জিনিসের দাম কমল?

ওয়েব ডেস্ক : রবিবার ছুটির দিন। এই দিনে সবাই আরামেই কাটাতে চান। এদিন দেশের মানুষের নজর ছিল টিভি বা মোবাইলের দিকেই। কারণ রবিবার, ১ ফেরুয়ারি সংসদে পেশ হয়েছে বাজেট (Union Budget 2026)। মূলত এই দিনে সাধারণ মানুষের জানতে চান কোন কোনও জিনিসের দাম বাড়ল বা কমল। কিন্তু, এদিন তেমন বড় কিছু শোনা গেল না কেন্দ্রীয় অর্থমন্ত্রী নির্মলা সীতারামনের (Nirmala Sitharaman) মুখে।

এদিন বাজেটে নির্মলা সীতারামন (Nirmala Sitharaman) জানিয়েছেন, সস্তা হবে সোলার পাওয়ারের সামগ্রী, জুতো, মাইক্রোওয়েভ ওভেন। সস্তা হবে ব্যাটারি, কাপড়, চামড়াজাত দ্রব্যও। ১৭টি জীবনদায়ী ড্রাগের উপর কোনও আমদানি শুল্ক আরোপ করা হবে না বলেও জানিয়েছেন তিনি। ফলে ক্যান্সার, ব্লাড সুগার-সহ বিভিন্ন রোগের চিকিৎসায় ব্যবহৃত এই ওষুধগুলির দাম কমবে বলেই প্রত্যাশা করা হচ্ছে। এছাড়া সস্তা হচ্ছে CNG, ইভি গাড়িও। সামুদ্রিক পণ্যের দাম কমবে বলে জানানো হয়েছে।

আরও খবর : কেমন সাজে ২০২৬-এর বাজেট পেশ করছেন নির্মলা সীতারামন? দেখুন

কিন্তু প্রশ্ন উঠছে, এবারের বাজেটে (Budget) যেসব জিনিসের দাম কামানোর কথা বলা হয়েছে, তার কারণে মধ্যবিত্তদের প্রত্যাশা-পূরণ কী হল? প্রশ্ন থেকেই যাচ্ছে। তবে ভবিষ্যতের স্বপ্নকে বাস্তবায়িত করার জন্য এই পদক্ষেপ নেওয়া হয়েছে বলে দাবি করেছেন কেন্দ্রীয় অর্থমন্ত্রী। এটিকে ২০২৬-২৭ অর্থবছরের এই বাজেটকে ২০৪৭ সালের মধ্যে ‘উন্নত ভারত’ গড়ে তোলার লক্ষ্যপূরণের পথে একটি গুরুত্বপূর্ণ পদক্ষেপ হিসেবে দেখছে মোদি সরকার। কিন্তু বাজেটে আদৌ খুশি সাধারণ মানুষ?

এছাড়া তবে বাজেটে কিছু পণ্যের ক্ষেত্রে দাম বৃদ্ধির কথাও জানানো হয়েছে। তার মধ্যে রয়েছে খনিজ পদার্থ, স্ক্র্যাপ এবং মদের উপর শুল্ক বাড়ানো হয়েছে, যার ফলে এই সব পণ্যের দাম বৃদ্ধি পাওয়ার সম্ভাবনা রয়েছে।